Diari Oficial de la Generalitat Valenciana


Sumari del DOGV 3149, del 24-12-1997 (1997/12764)

RESOLUCIÓ de 26 de novembre, del Rectorat de la Universitat de València, per la qual convoca a concurs públic una plaça de becari d'investigació en el Departament de Medicina Preventiva de la Facultat de Farmàcia.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3149

Data del DOGV
:   24-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12882


Data del document
:   26-11-1997

Organisme emissor
:   Universitat de València

Tipus de document
:   Resolució

4156 RESOLUCIÓ de 26 de novembre, del Rectorat de la Universitat de València, per la qual convoca a concurs públic una plaça de becari d'investigació en el Departament de Medicina Preventiva de la Facultat de Farmàcia. [97/M12453]
  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:
  
Bases de la convocatòria
  
1. Títol del projecte: «Monitorizació de pesticides en fruites i hortalisses de la Comunitat Valenciana per métodes d'extracció en fase sólida», dirigit pel professor Jordi Mañes Vinuesa del Departament de Medicina Preventiva de la Facultat de Farmàcia.
  
2. Nombre de places: una.
  
3. Perfil de la beca:
  
3.1. Requisits:
  
3.1.1. Llicenciat en Farmàcia, Ciència i Tecnologia dels Aliments i Química.
  
3.1.2. Alumne de tercer cicle (o compromís de matricular-s'hi).
  
3.2. Mèrits a valorar.
  
3.2.1. Experiència en l'anàlisis de residus de pesticides en aliments i avaluació de la toxicitat.
  
3.2.2. Cursos relacionats amb el perfil de la plaça.
  
3.2.3. Publicacions relacionades amb el perfil de la plaça.
  
3.2.4. Coneixements d'anglés i valencià.
  
3.3. Objetius del becari: col·laborar en els estudis metodològics per a detectar i quantificar pesticides en vegetals i controlar el risc tòxic.
  
3.4. Condicions de la beca.
  
3.4.1. Durada: un any prorrogable.
  
3.4.2. Dotació: 110.000 pesetes al mes brutes.
  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sous o salaris, excepte els contractes derivats de l'aplicació de l'article 11 de la Llei 11/1983, de 25 d'agost, de Reforma Universitària.
  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.
  
3.4.5. El gaudiment d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6. Igualment la beca podrà quedar sense efecte per incompliment de les obligacions del becari o per informe negatiu raonat del director de la beca.
  
3.4.7. La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació: instància, certificat acadèmic detallat i currículum amb fotocòpia que justifique que l'adequació al perfil proposat i els mèrits aportats.
  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.
  
6. Procediment de selecció: les sol·licituds seran avaluades per un tribunal delegat a l'efecte per la Permanent de la Comissió d'Investigació, segons el Reglament per a la Selecció de Becaris d'Investigació de la Universitat de València a Càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.
  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució, que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.
  
València, 26 de novembre de 1997.- El vicerector d'Investigació: Juli Peretó Magraner.